**Átsorolás magyar állami ösztöndíjas képzési formáról önköltséges képzési formára**

*A nemzeti felsőoktatásról szóló 2011. évi CCIV. törvény* értelmében valamint a Károli Gáspár Református Egyetem Hallgatói Térítési és Juttatási Szabályzata (az SZMSZ III.2. számú Melléklete 12. § - 16. § szerint

Amennyiben a magyar állami ösztöndíjjal támogatott hallgató nem felel meg az alábbi feltételeknek, a felsőoktatási intézmény tanév végén köteles önköltséges képzésre átsorolni:

*Az alábbi feltételeket a* ***2016/2017****. tanév első félévében tanulmányaikat megkezdő hallgatókra, majd azt követően felmenő rendszerben kell alkalmazni.*

* az utolsó két (aktív) félévének átlagában nem szerzett legalább 18 kreditet, összesen **36** kreditet
* nem érte el az intézmény szervezeti és működési szabályzatában – a Kormány rendeletében meghatározottak szerint – megállapított tanulmányi átlagot, és **2,75** súlyozott átlag a két félévnek
* az állami ösztöndíjjal támogatott képzés feltételeinek vállalásáról szóló nyilatkozatát visszavonja,
* kimerítette a rendelkezésre álló támogatási időt (12 félév össz tanulmánya során vagy a képzési idő + 2 félév).

***2016****.* ***előtt*** *nyert felvételt*:

* 27 kredit min. az utolsó két aktív félévének átlagában illetve
* 2,75 korrigált kredit index átlagot el kell érni a két félév alatt
* az állami ösztöndíjjal támogatott képzés feltételeinek vállalásáról szóló nyilatkozatát visszavonja,
* kimerítette a rendelkezésre álló támogatási időt (12 félév össz tanulmánya során vagy a képzési idő + 2 félév).

Természetesen **ellenkező irányú átsorolásra is sor kerülhet**: a felsőoktatási intézmény a **megüresedett állami ösztöndíjjal támogatott helyekr**e – az önköltséges hallgatók ilyen irányú kérelme esetén – a **legjobb teljesítményt elérő, azonos szakon tanulmányokat folytató önköltséges hallgatókat a tanulmányi teljesítményük alapján rangsorolva** átsorolja.

**Az pályázhat az önköltséges hallgatók közül, akik minimum a fenti 4 feltételnek megfelelnek!**

[Átsorolási kérelem](http://www.kre.hu/ajk/index.php/letoeltheto-nyomtatvanyok.html)

* Az önköltséges, hallgatók minden **évben június 25**. napjáig, az erre rendszeresített űrlap igénybe vételével tudják kérelmezni a Tanulmányi Osztálynál az állami ösztöndíjjal támogatott képzésre való átsorolásukat.
* A kérelmen fel kell tüntetni az utolsó előtti aktív félév korrigált kreditindexét, és – amennyiben rendelkezésre áll – az utolsó aktív félévét. (Amennyiben az utolsó aktív félév korrigált kreditindexe még nem áll rendelkezésre június 25-én, úgy azt a Tanulmányi Osztály rögzíti.)
* A Tanulmányi Osztály vezetője a határidőre beérkezett, önköltséges és költségtérítéses kérelmezőket az elmúlt két aktív félévének korrigált kreditindexük alapján, szakonként külön sorrendbe állítja. Amennyiben az adott szakon rendelkezésre áll állami ösztöndíjas vagy államilag támogatott hely, úgy a legmagasabb korrigált kreditindexszel rendelkező hallgató nyeri el az állami ösztöndíjas vagy államilag támogatott helyet.
* A megüresedett helyek számától függ, hogy hány hallgató nyer átsorolást állami ösztöndíjas képzésre. (Pl. hiába rendelkezik valaki kiemelkedően magas korrigált kreditindexszel, ha azon a szakon nem szabadul fel állami ösztöndíjas hely, és más szakról sem tud az Egyetem átcsoportosítani, a kérelmező hallgatót nincs lehetőség átsorolni állami ösztöndíjas képzésre). Mindazonáltal előfordul az ellenkezője is, miszerint több állami ösztöndíjas hely szabadul fel, mint ahány kérelem beérkezik. Hiába van még a szakon önköltséges hallgató, kérelem hiányában / kiírt feltételeknek nem felel meg, nem sorolhatóak át.

Azokat a hallgatókat, akiket az átsorolás nem érint, ugyanabban a finanszírozási formában folytatják tanulmányaikat a következő tanévben, mint az azt megelőzőben.